หมูป่าอินเดีย

หมูป่าอินเดีย หรือ หมูป่าเอเชีย หรือ หมูอันดามัน หรือ หมูมูปิน (; ) เป็นชนิดย่อยของหมูป่า (S. scrofa) พบได้ในประเทศอินเดีย, เนปาล, พม่า, ศรีลังกา และประเทศไทย

หมูป่าอินเดีย มีลักษณะแตกต่างจากหมูป่ายุโรป (S. s. scrofa) คือ มีขนาดใหญ่กว่า มีกะโหลกที่แข็งแรงและเรียวยาวกว่า หน้าผากเป็นแนวระนาบSterndale, R. A. (1884), Natural history of the Mammalia of India and Ceylon, Calcutta : Thacker, Spink, pp. 415-420 ใบหูเรียวเล็กกว่า มีขนที่เส้นเล็กบางกว่า แต่ขนที่แผงหลังแปรงย้อนขึ้นและมีการพัฒนามากกว่า ขนหางเป็นกระจุกและขึ้นอย่างหนาแน่นบริเวณแก้มJerdon, T. C. (1874), The mammals of India; a natural history of all the animals known to inhabit continental India, London, J. Wheldon, pp. 241-244 ขนาดโตเต็มที่ประมาณ 33-36 นิ้ว ตั้งแต่ปลายกีบถึงหัวไหล่ (ตัวอย่างหนึ่งในรัฐเบงกอลสูง 38 นิ้ว) มีความยาวลำตัว 5 ฟุต น้ำหนักระหว่าง 200-300 ปอนด์

หมูป่าอินเดีย ได้ถูกอ้างอิงถึงในเทพปกรณัมฮินดู ในคัมภีร์วราหะปุราณะเล่าถึง พระวิษณุอวตารลงมาเป็นหมูป่า เพื่อสังหารอสูรชื่อ หิรัณยากษะ ซึ่งได้ลักเอาแผ่นดินโลกไปจากพื้นสมุทร เรียกว่า "วราหาวตาร" นับเป็นอวตารที่ 3 ในบรรดา 10 อวตารของพระวิษณุMacdonell, A. A. (1898), Vedic Mythology, Motilal Banarsidass Publ., p. 41

อ้างอิง

แหล่งข้อมูลอื่น

category:หมู
category:สัตว์ที่พบในประเทศอินเดีย
category:สัตว์ที่พบในประเทศพม่า
category:สัตว์ที่พบในประเทศไทย
หมวดหมู่:หมูป่า